Тэадор Кокерэл

Тэадор Кокерэл (; 22 жніўня 1866 года — 26 студзеня 1948 года) — амерыканскі энтамолаг, палеантолаг, батанік, адзін з найбуйнейшых у гісторыі таксанамістаў, які апісаў каля 10 тысяч відаў арганізмаў.

 Біяграфія 
Нарадзіўся 22 жніўня 1866 года ў Англіі (Норвуд, Вялікабрытанія). Ён быў братам Сэра Сіднэя Карлайла Кокерэла (Sir Sydney Carlyle Cockerell, 1867—1962), куратара Брытанскага Музея і калекцыянера. Адукацыю атрымаў у . Некаторы час працаваў у Брытанскім музеі, дзе выпрабаваў уплыў многіх вялікіх біёлагаў таго часу, уключаючы Альфрэда Уолеса. Аднак, хвароба (туберкулёз) вымусіла яго пераехаць у месцы з больш цёплым кліматам і ён адправіўся ў ЗША, дзе даследаваў насякомых і расліны ў штаце Каларада ў 1887-90 гадах.

На працягу яго трохгадовага знаходжання ў Каларада, Кокерэл зарабляў у , выконваючы выпадковыя гаспадарчыя працы для мясцовых багатых сямействаў. Ён таксама рэалізаваў свае мастацкія таленты, малюючы валянцінкі для дзяцей горада і даваў урокі мастацкага мастацтва мясцовым лэдзі.

У гэты час ён напісаў мноства лістоў Эні Фенн (Annie Fenn), дзяўчыне, у якую закахаўся яшчэ будучы ў Англіі. Але пасылаў іх не наўпрост, а праз яе брата Фрэдэрыка, які таемна перадаваў іх сваёй сястры, таму што іх бацька не ўхваляў адносіны Эні з Кокерэлам — сацыялістам, які меў туберкулёз, але не меў ні свайго дома, ні паважанай кар’еры. Каб бацька не выявіў гэтыя лісты, Эні перапісвала іх у свае запісныя кніжкі.

Пасля таго, як сваякі вырашылі, што яго здароўе паправілася, Кокерэл вярнуўся ў Англію ў 1890 годзе і, пасля таго, як бацька Эні даў сваё дабраславенне, ажаніўся з ёю ў наступным годзе. Аднак, яго першая жонка памерла падчас родаў другога дзіцяці ў 1893 годзе.

 у 1891—1901 — куратар публічнага музея Кінгстана (Ямайка), прафесар энтамалогіі 
 у 1892 годзе ў гонар прызнання яго заслуг у якасці энтамолага, быў абраны членам 
 у 1900 — ажаніўся з батанікам  (1871—1957)
 у 1900-03 — інструктар біялогіі ў  (сёння Highlands University, Лас-Вегас)
 у 1903-04 — куратар  (Каларада-Спрынгс)
 у 1906-34 — прафесар заалогіі ва Універсітэце Каларада.
 у 1923 годзе ён быў абраны прэзідэнтам .

Здзейсніў шматлікія экспедыцыі: Індыя, Аўстралія, Аргенціна, Перу, Сібір, Паўднёвая Афрыка і Японія. У экспедыцыях яго суправаджала будучая другая жонка батанік  (1871—1957). У яе гонар ён назваў расліну .

Адзін з будынкаў студэнцкага кампуса Універсітэта Каларада названы ў гонар Кокерэла.

Памер 26 студзеня 1948 года ў Сан-Дыега, Каліфорнія.

 Новыя таксоны 
Кокерэл быў адным з найбуйнейшых таксанамістаў у гісторыі, які апублікаваў апісанні больш за 9000 відаў і родаў насякомых, з якіх 6400 таксонаў былі прадстаўнікамі пчол, а таксама каля 1000 відаў малюскаў, павукападобных, грыбоў, млекакормячых, рыб і раслін.

 Навуковая дзейнасць 
Аўтар больш чым 2200 навуковых публікацый, перш за ўсё па сістэматыцы Hymenoptera, Hemiptera, Mollusca, палеанталогіі. Акрамя таго, ім апублікавана каля 1700 артыкулаў у іншых галінах, уключаючы сацыяльныя рэформы і адукацыю.

 1910 : Some Bees of the Genus Augochlora from West Indies
 1910 : The Scales of the Mormyrid Fishes
 1913 : Observations on Fish Scales
 1913 : Some Fossil Insects from Florissant (Colorado)Internet Archive..
 1920 : Zöology; a textbook for colleges and universities (World book company, Yonkers-on-Hudson, N. Y.)Internet Archive..

 Літаратура 
 William A. Weber. 2000. The American Cockerell: A Naturalist’s Life, 1866—1948. ISBN 978-0-87081-544-7
 Robert Zuparko. Cockerell Bibliography: The Published Names of TDA Cockerell. 2006 (Part I); 2007 (Parts II—IV).

Катэгорыя:Сацыялісты
Катэгорыя:Батанікі ЗША
Катэгорыя:Энтамолагі ЗША
Катэгорыя:Палеантолагі ЗША